ପୋଡି ହୋଇ ମହିଳା ଗୁରୁତର\nଦିଗପହଣ୍ଡି,୮।୩(ଡି.ଏନ.ଏ.)- ଦିଗପହଣ୍ଡି ବ୍ଲକ ପଦ୍ମନାଭପୁର ପଞ୍ଚାୟତ ଭୁଷୁଣ୍ଡା ଗ୍ରାମର ଲଛମନ ମାଝିଙ୍କ ସ୍ତ୍ରୀ ଲିଜା ମାଝିଙ୍କୁ ଅର୍ଦ୍ଧଦଗ୍ଧ ଅବସ୍ଥାରେ ଗୁରୁବାର ଅପରାହ୍ନ ପ୍ରାୟ ସାଢ଼େ ୨ଟାରେ ଦିଗପହଣ୍ଡି ଗୋଷ୍ଠୀ ସ୍ବାସ୍ଥ୍ୟକେନ୍ଦ୍ରରେ ଭର୍ତ୍ତି କରାଯାଇଥିଲା। ଅବସ୍ଥା ଗୁରୁତର ଥିବାରୁ ପ୍ରାଥମିକ ଚିକିତ୍ସା ପରେ ବ୍ରହ୍ମପୁର ବଡ଼ ମେଡିକାଲ ଓ ସେଠାରୁ କଟକ ବଡ ମେଡିକାଲକୁ ସ୍ଥାନାନ୍ତର କରାଯାଇଛି। ତାଙ୍କ ଶରୀରର ୯୦ପ୍ରତିଶତ ପୋଡିଯାଇଛି। ଗାଁ ପୋଖରୀକୁ ଗାଧୋଇ ଯାଇଥିବା ବେଳେ ସୁନା କାନଫୁଲ ହଜିଯିବାକୁ କେନ୍ଦ୍ରକରି ସ୍ତ୍ରୀ ଲିଜା ଓ ସ୍ବାମୀ ଲଛମନଙ୍କ ମଧ୍ୟରେ ଯୁକ୍ତିତର୍କ ହୋଇଥିବା ସେ ତାଙ୍କ ଭଉଣୀ ନନ୍ଦିନୀଙ୍କୁ କହିଛନ୍ତି। ଏନେଇ ଦିଗପହଣ୍ଡି ଥାନାରେ କୌଣସି ଖବର ନ ଥିବା ଥାନାଧିକାରୀ ଦେବାଶିଷ ମହାନ୍ତି କହିଛନ୍ତି। ଗତ ପ୍ରାୟ ୮ ବର୍ଷ ପୂର୍ବେ ଭୁଷୁଣ୍ଡା ଗ୍ରାମର ଲଳିତ ସାମଲଙ୍କ କନ୍ୟା ଲିଜା ଲଛମନଙ୍କୁ ବିବାହ କରିଥିଲେ। ତାଙ୍କର ଗୋଟିଏ ପୁଅ ଓ ଗୋଟିଏ ଝିଅ ଅଛନ୍ତି।\nପୋଡି ହୋଇ ମହିଳା ଗୁରୁତର\t March 8th, 23:18 PM March 8th, 23:18 PM\n୧୯ ଡକାୟତ ଗିରଫ : ୪ ବନ୍ଧୁକ, ବୋମା ଓ ଖଣ୍ଡା ଜବତ\nବ୍ରହ୍ମପୁର ଅଫିସ,୨୪ା୩-ଆଗକୁ ସାଧାରଣ ନିର୍ବାଚନ ହେବାକୁ ଯାଉଛି। ଏବେଠୁ ପୋଲିସ ଶାନ୍ତିଶୃଙ୍ଖଳା ଓ ଅବାଧ ନିର୍ବାଚନ ପାଇଁ ଅପରାଧୀ ଧରପଗଡ଼ ଅଭିଯାନ ଜୋରଦାର କରିଛି। ଜେଲ ଫେରନ୍ତା ଓ ଫେରାର ଥିବା ପେସାଦାର ଅଭିଯୁକ୍ତଙ୍କ ଗତିବିଧି ଉପରେ ଦୃଷ୍ଟି ଦେବା ସହ ସେମାନଙ୍କୁ କାବୁ କରିବା ପାଇଁ ଯୋଜନା କରିଛି।\nଯୁବକଙ୍କୁ ଆକ୍ରମଣ, ୩ ଅଟକ\nବ୍ରହ୍ମପୁର ଅଫିସ,୨୪ା୩-ଗାନ୍ଧୀନଗରରେ ଶୁକ୍ରବାର ରାତିରେ ଜଣେ ଯୁବକଙ୍କୁ ମରଣାନ୍ତକ ଆକ୍ରମଣ ହୋଇଛି। ଟାଉନ ଥାନା ପୋଲିସ ୩ ଅଭିଯୁକ୍ତଙ୍କୁ ଥାନାରେ ଅଟକ ରଖି ପଚରାଉଚରା ଚଳାଇଛି ବୋଲି ଥାନାଧିକାରୀ ସନ୍ତୋଷିନୀ ଓରାମ କହିଛନ୍ତି।\nହୋଲି ଖେଳକୁ ନେଇ ୨ଗୋଷ୍ଠୀ ମଧ୍ୟରେ ମାରପିଟ, ଥାନାରେ ମାମଲା\nଗୋପାଳପୁର,୨୪ା୩(ଡି.ଏନ୍.ଏ.)-ଗୋପାଳପୁର ଥାନା ଭାବିନାରୟଣପୁରରେ ଶୁକ୍ରବାର ହୋଲି ଖେଳବେଳେ ରଙ୍ଗ ଲଗାଇବାକୁ ନେଇ ୨ଗୋଷ୍ଠୀ ମଧ୍ୟରେ ମାରପିଟ ହୋଇଛି। ଏ. ଜଗନ୍ନାଥଙ୍କ ଅଭିଯୋଗ ପ୍ରକାରେ ନଂ.୩୫/୧୯ ଓ କେ. ରଘୁନାଥଙ୍କ ଅଭିଯୋଗ ପ୍ରକାରେ ନଂ.୩୬/୧୯ରେ ମାମଲା ରୁଜୁ ହୋଇଛି।\nନିର୍ବାଚନ ପ୍ରସ୍ତୁତି ଉପରେ ଜିଲାପାଳଙ୍କ ସୂଚନାଃ ବୁଥ୍କୁ ଦିବ୍ୟାଙ୍ଗ ଭୋଟରଙ୍କୁ ଅଣାଯିବା ବ୍ୟବସ୍ଥା\nଛତ୍ରପୁର,୨୪ା୩(ଡି.ଏନ୍.ଏ.)-ଗଞ୍ଜାମ ଜିଲାରେ ହେବାକୁ ଥିବା ସାଧାରଣ ନିର୍ବାଚନ ପାଇଁ ପ୍ରସ୍ତୁତି ସମ୍ପର୍କରେ ଶନିବାର ଅପରାହ୍ନରେ ଜିଲାପାଳ ବିଜୟ ଅମୃତା କୁଲାଙ୍ଗେ ଏକ ଖବରଦାତା ସମ୍ମିଳନୀରେ ସୂଚନା ଦେଇଛନ୍ତି।\nଗଞ୍ଜେଇ ଜବତ, ଜଣେ ଗିରଫ\nଫିରିଙ୍ଗିଆ,୨୪ା୩(ଡି.ଏନ୍.ଏ.) -ଗୋଛାପଡା ଥାନା ଅଞ୍ଚଳ ଲୁହୁରାସାହି ନିକଟରେ ଶୁକ୍ରବାର ବିଳମ୍ବିତ ରାତିରେ ଗୋଚ୍ଛାପଡା ପୋଲିସ ଚଢାଉ କରି ଏକ କାର ଭିତରୁ ୪୨ କେଜି ଗଞ୍ଜେଇ ଜବତ କରିଛି।\nପୋଲିସକୁ ପିଟି ବାଇକ୍ ଚାଳକ ଗିରଫ\nବୁଗୁଡ଼ା,୨୪ା୩(ଡି.ଏନ.ଏ.)-ବୁଗୁଡ଼ା ଥାନା ହାବିଲଦାରଙ୍କୁ ଗାଳିଗୁଲଜ ସହ ତାଙ୍କୁ ପିଟିବା ଅଭିଯୋଗରେ ପୋଲିସ ବାଇକ୍କୁ ଜବତ କରିବା ସହ ଶନିବାର ଚାଳକଙ୍କୁ କୋର୍ଟଚାଲାଣ କରିଛି ।\nପଦ୍ମାବତୀ ସ୍ମାରକୀ କ୍ରିକେଟ ଟ୍ରଫ, ଲିଡ୍ସ ଚାମ୍ପିୟନ୍\nବ୍ରହ୍ମପୁର ଅଫିସ,୨୪ା୩-ବ୍ରହ୍ମପୁର ଷ୍ଟାଡିୟମରେ ଚାଲିଥିବା ପ୍ରଥମ ଏଲ୍.ପଦ୍ମାବତୀ ସ୍ମାରକୀ କ୍ରିକେଟ ଟ୍ରଫି ଶନିବାର ଉଦ୍ଯାପିତ ହୋଇଯାଇଛି। ଏଥିରେ ଲିଡ୍ସ କ୍ରିକେଟ କ୍ଲବ ଚାମ୍ପିୟନ୍ ହୋଇଥିବା ବେଳେ ଖଲ୍ଲିକୋଟ ରନର୍ସଅପ୍ ହୋଇଛି।
